अब बिजली चोरों की खैर नहीं, कैथल में खुली पुलिस चौकी, 21 कर्मचारी तैनात
जिलेमेंबिजली चोरी करने वाले निगम का पैसा देने वालों की अब खैर नहीं है। कैथल में बिजली निगम ने पुलिस चौकी स्थापित कर दी है। इससे पहले जींद थाने में बिजली चोरों के खिलाफ केस दर्ज हुआ करते थे।
अब सभी बिजली चोरी के केस कैथल में ही दर्ज उन पर कार्रवाई हुआ करेगी। इसके लिए चौकी में 21 कर्मचारी तैनात किए गए हैं। पुलिस चौकी कैथल में खुलने से बिजली चोरी पकड़ने जाने वाले कर्मचारियों को सुरक्षा मिलेगी, बिजली चोरी पर अकुंश लगेगा, वहींं रिकवरी में भी तेजी आएगी।
इस समय जिले में कनेक्टिड उपभोक्ताओं पर 216 करोड़ रुपए बकाया है। इसमें सरकारी विभाग भी शामिल हैं। इसके अलावा 50 हजार के करीब ऐसे उपभोक्ता हैं तो डिफाल्टर सूची में शामिल हैं। इन पर भी करोड़ों रुपए बकाया है। ऐसे में पुलिस चौकी के कर्मचारियों पर रिकवरी करने का दवाब रहेगा।
चौकी इंचार्ज का दावा है कि वे निगम का एक-एक पैसा वसूल कर निगम के खाते में जमा करवाएंगे। इसके लिए वे दिन-रात काम कर रहे हैं।
पुलिसचौकी में 21 कर्मचारी तैनात : कैथलमें पुराने बिजली बोर्ड में पुलिस चौकी स्थापित की गई है। यहां पर एसआई श्याम सुंदर को इंचार्ज लगाया गया है। इसके अलावा एक एएसआई, पांच हैड कांस्टेबल 14 कांस्टेबल तैनात किए गए हैं। ये चौकी जींद में खुले थाने के तहत रहेगी। इस समय जींद थाने में ओम प्रकाश नैन एसएचओ है।
बिजलीचोरी रोकना रिकवरी करना प्रमुख काम : अभीतक कैथल के सभी बिजली चोरी के केस जींद में खुले थाने से हैंडल होते थे, लेकिन अब कैथल में खुली चौकी में ही केसों पर कार्रवाई होगी। चौकी का प्रमुख काम जिलाभर में बिजली चोरी रोकना उपभोक्ताओं के तरफ बकाया को विभाग के खाते में जमा करवाना है।
बिजलीकर्मचारियों को मिलेगी सुरक्षा : बिजलीकर्मचारियों पर आए दिन छापेमारी के दौरान हमले होते हैं। ऐसे में छापामार दल को सुरक्षा की जरूरत रहती है।
अभी तक सुरक्षा के लिए जींद थाने में संपर्क करना होता था। वहां से सुरक्षा के लिए कर्मचारी आते थे, लेकिन अब यहीं से कर्मचारियों को सुरक्षा मिल सकेगी। इसमें कोई ज्यादा समय भी नहीं लगेगा।
सूचनादेने के लिए व्हटसएप्प नंबर किया जारी : बिजलीचोरी बारे सूचना देने के लिए पुलिस चौकी ने एक व्हटसएप्प नंबर 98964-46159 जारी किया है। इस पर कोई भी व्यक्ति पुख्ता जानकारी दे सकता है। सही जानकारी देने वाले व्यक्ति को जुर्माना राशि से इनाम भी दिया जाएगा।
मिलेगी सुरक्षा, होगी रिकवरी लगेगी चोरी पर लगाम
बिजलीनिगम के एससी आरके तेवतिया ने बताया कि बिजली चौकी खुलने से बिजली चोरी पकड़ने जाने वाले दल को सुरक्षा मिलेगी। इससे रिकवरी में तेजी आएगी और चोरी करने वालों पर लगाम लगेगी। उन्होंने बताया कि इस समय सरकारी आम उपभोक्ताओं पर करीब 216 करोड़ रुपए बकाया है। उन्होंने जिलावासियों से बिजली चोरी रोकने में सहयोग करने की अपील की है।
चोरी रोकने के लिए 24 घंटे तैयार
एसएचओओम प्रकाश नैन कैथल चौकी प्रभारी श्याम सुंदर ने बताया कि वे 24 घंटे बिजली चोरी रोकने के लिए तैयार हैं। व्हटसएप्प नंबर जारी किया गया है। कोई भी व्यक्ति इस पर सूचना दे सकता है। उन्होंने बताया कि कैथल में फरवरी माह से ही चौकी आरंभ हुई है।
216 करोड़ कनेक्टिड उपभोक्ताओं पर अटका
बिजलीविभाग का इस समय कनेक्टिड उपभोक्ताओं पर 216 करोड़ रुपए बकाया है। इसमें सरकारी विभाग आम उपभोक्ता शामिल हैं। इसमें साढ़े पांच करोड़ रुपए कोर्ट केसों के कारण, पांच करोड़ रुपए पब्लिक हेल्थ पर 75 लाख रुपए स्ट्रीट लाइटों का बिल बकाया है।
903 पर 1 करोड़ 88 लाख का जुर्माना
फरवरीमाह में बिजली विभाग ने जिले में 903 लोगों को बिजली चोरी करते हुए पकड़ा। इन पर 1 करोड़ 88 लाख रुपए जुर्माना किया गया। इसमें से 65 लाख रुपए जुर्माना जमा हो चुका है। बाकि शेष है। अगर जुर्माना जमा नहीं हुआ तो ऐसे उपभोक्ताओं पर केस दर्ज कर लिया जाएगा।
फरवरी में 903 लोगों को पकड़ा चोरी करते, लगाया 1 करोड़ 88 लाख जुर्माना
कैथल| बिजलीनिगम की चौकी के एसएचओ ओमप्रकाश नैन कर्मचारियों को दिशा-निर्देश देते हुए।
hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva